че конкретно по отношение на глифозата редица държави членки, в качеството си на отговарящи за управлението на риска, считат, че преди да се вземе решение за подновяване на одобрението, е целесъобразно да се получи становище от Комитета за оценка на риска на Европейската агенция по химикали относно хармонизираното класифициране във връзка с канцерогенността на глифозата, тъй като това становище може да бъде от значение за одобрението въз основа на критериите, посочени в Регламент (ЕО) No 1107/2009.
 (7)
 Предвид времето, нужно за извършването на оценка на досието относно хармонизираното класифициране, е необходимо да се удължи срокът на одобрението на активното вещество до 6 месеца от датата, на която Комисията ще получи становището на Комитета за оценка на риска на Европейската агенция по химикали, но при всички случаи най-късно до 31 декември 2017 г. След като Комисията получи становището на Комитета за оценка на риска на Европейската агенция по химикали, тя ще оповести датата на получаването му в Официален вестник на Европейския съюз.
 (8)
 Предвид целта на член 17, първа алинея от Регламент (ЕО) No 1107/2009, ако след като получи становището на Комитета за оценка на риска на Европейската агенция по химикали, Комисията приеме регламент, в който се предвижда, че одобрението на глифозата няма да бъде подновено, тъй като не са изпълнени критериите за одобрение, Комисията ще определи като дата на изтичане на срока на одобрение датата на влизане в сила на регламента, в който се предвижда, че одобрението на глифозата няма да бъде подновено, дори ако посочената дата предшества датата на изтичане на срока на валидност на одобрението.
 (9)
 Като се вземе под внимание удължаването на срока за одобряване на глифозата, описано в предходните съображения, и предвид установените от Органа причини за загриженост във връзка с употребата на коформуланта „полиетоксилиран амин от лой“ (CAS No 61791-26-2) в продукти за растителна защита, съдържащи глифозат, Комисията ще започне възможно най-бързо преразглеждане на одобрението на глифозата в съответствие с член 21 от Регламент (ЕО) No 1107/2009.
 (10)
 Поради това Регламент за изпълнение (ЕС) No 540/2011 следва да бъде съответно изменен.
 (11)
 Като се има предвид, че срокът на съществуващото одобрение на глифозата изтича на 30 юни 2016 г., настоящият регламент следва да влезе в сила възможно най-скоро.
 (12)
 Постоянният комитет по растенията, животните, храните и фуражите не даде становище в срока, определен от неговия председател. Беше счетено за необходимо изготвянето на акт за изпълнение и председателят представи проекта на акт за изпълнение на апелативния комитет за допълнително обсъждане. Апелативният комитет не представи становище,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент за изпълнение (ЕС) No 540/2011
 В част А от приложението към Регламент за изпълнение (ЕС) No 540/2011 в шестата колона — „Изтичане срока на одобрението“ на вписване 25 — „Глифозат“, текстът „30 юни 2016 г.“ се заменя с текста „по-ранната от двете дати — 6 месеца от датата на получаване от Комисията на становището на Комитета за оценка на риска на Европейската агенция по химикали или 31 декември 2017 г.“.
 Член 2
 Влизане в сила
 Настоящият регламент влиза в сила в деня след